पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। आईपीएस कॉलेज में महिला असिस्टेंट प्रोफेसर को उसके पति ने सोमवार शाम जंजीरावाला चौराहे के पास बीच सड़क पर बुरी तरह पीटा। मारपीट देख वहां मौजूद लोग सहम गए। लोगों ने महिला को बचाया और पति की धुनाई कर दी। महिला ने भी उसे पीटा। पुलिस ने पति को गिरफ्तार कर लिया।
तुकोगंज पुलिस के मुताबिक घटना शैलजा सोनी निवासी चंद्रलोक कॉलोनी के साथ हुई। टीआई मनोज रत्नाकर ने बताया शैलजा आईपीएस में असिस्टेंट प्रोफेसर हैं। उन्होंने बताया कि शाम को पति संजय उन्हें बहाने से रत्नमणि कॉम्प्लेक्स स्थित अपने ऑफिस ले गया। उन्हें लगा कि वह मारपीट कर सकता है तो वे वहां से बाहर निकल आईं। पति भी पीछे आया और सड़क पर बेरहमी से लात-घूंसे मारने लगा। उसने शैलजा को पटक भी दिया। पिटाई से उनकी आंख पर सूजन आ गई।
लोगों ने यह दृश्य देखा और बीच-बचाव के लिए पहुंचे। गुस्साए लोग संजय की पिटाई करने लगे तो शैलजा ने भी हाथ साफ किए। बाद में दोनों को थाने ले जाया गया। टीआई ने बताया संजय पत्नी पर शक करता था और इसी कारण मारपीट की। पुलिस ने केस दर्ज कर उसे गिरफ्तार किया है।
आगे की तस्वीरों में देखिए क्या हुआ हाल, लोगों ने कैसे किया बचाव, क्यों की पति की पिटाई...
फोटो : संदीप जैन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva zho_Hant eng_Latn